C 486/4
DA
Den Europæiske Unions Tidende
21.12.2022
2.10.
Mikrovirksomheder og SMV'er med forretningsidéer, der berører den cirkulære økonomi, klima, biodiversitet, vedvarende energi og andre aspekter i den europæiske grønne pagt, har et naturligt incitament til at undersøge, investere i og forfølge nye forretningsmuligheder inden for disse områder.
De har mange muligheder, f.eks.
inden for renovering af bygninger, planlægning og opførelse af infrastruktur, industriel produktion og vedligeholdelse af udstyr, juridisk og regnskabsmæssig bistand og udvikling af digitale løsninger.
Omstillingen afhænger i høj grad af deres intelligente løsninger, som udvikles af de eksperter, de ansætter, hvilket understreger betydningen af relevant uddannelse af høj kvalitet, erhvervsrettet uddannelse og vedvarende opkvalificering.
2.11.
Den mest sårbare gruppe af mikrovirksomheder og SMV'er, som også har det største behov for information, er derimod dem, der mener, at den europæiske grønne pagt blot er endnu en retsakt, der pålægger dem yderligere administrative byrder, sætter deres nuværende forretningsmodeller under pres og begrænser deres rentabilitet i et status quo-scenario.
Dette illustrerer det forhold, at alle kategorier af mikrovirksomheder og SMV'er, det være sig sårbare nølere, følgere eller ledere, kræver forskellig støtte, som er specifikt målrettet mod dem (2).
2.12.
Der er desuden mange forskelle med hensyn til kapacitet og beredskab mellem mikrovirksomheder og SMV'er, når det gælder arten og omfanget af klima- og miljøspørgsmål, kravene og forventningerne til dem og de muligheder, der åbner sig for dem.
Forskellene skyldes forskellige faktorer: virksomhedens naturressourceintensitet, virksomhedens størrelse, virksomhedens position i forsyningskæder og virksomhedsøkosystemer, virksomhedens beliggenhed, kundetyper, hvor produktionsfaktorer kommer fra og virksomhedens geografiske markeder.
2.13.
Dette kræver løsninger, der i høj grad er tilpassede, og målrettede politikker og foranstaltninger, der tager højde for forskellene mellem f.eks.
mellemstore virksomheder i fremstillingsindustrierne, virksomheder i hotel- og restaurations­ branchen og detailsektorer, familievirksomheder og traditionelle virksomheder, innovative nyetablerede virksomheder, virksomheder i den sociale økonomi samt håndværk og liberale erhverv.
2.14.
Trods de mange forskelle mellem mikrovirksomheder og SMV'er starter en vellykket håndtering af den grønne omstilling i den enkelte virksomhed med en passende bevidsthed og viden om aktuelle spørgsmål og tendenser, som gør det muligt at identificere virksomhedens styrker, svagheder, muligheder og risici og at fastsætte, hvordan den ønsker at positionere sig i den grønne omstilling.
2.15.
Den mest konkrete indsats i virksomhederne vedrører planlægning, tilrettelæggelse og overvågning virksomheden som helhed, herunder produktion af og handel med varer og tjenesteydelser, transport og logistik indkøb af energi, råstoffer og andre produktionsfaktorer.
Klima- og miljøaspekter er også en integreret del innovationsaktiviteterne, udviklingen af færdigheder og inddragelsen af al personale samt af kommunikationen samarbejdet med interessenter.
af og af og
3.
Politikker og foranstaltninger til støtte for mikrovirksomheder og SMV'er som led i Fit for 55-pakken 3.1.
For at kunne leve op til Fit for 55-pakken og gennemføre en vellykket grøn omstilling skal mikrovirksomhederne og SMV'erne informeres grundigt for bedre at kunne forstå virkningerne af de nye og komplekse lovforslag (3).
Dette kræver omfattende og målrettede oplysnings- og bevidstgørelsestiltag, som Kommissionen og medlemsstaterne iværksætter på en koordineret og indbyrdes supplerende måde, da de har et vigtigt ansvar her.
Også erhvervsorganisationer og handelskamre spiller en central rolle med hensyn til at informere og støtte deres medlemmer, og deres arbejde suppleres af uddannelsesinstitutioner, regionaludviklingskontorer, klyngeorganisationer, arbejdsmarkedets parter og relevante civilsam­ fundsorganisationer.
3.1.1.
Efter Ruslands invasion af Ukraine er politikkerne under den europæiske grønne pagt nu genstand for en åben høring om tidsplanen som følge af de nye ekstraordinære omstændigheder og EU's afhængighed af energi og fødevarer fra Rusland og Ukraine.
EØSU er bevidst om de ekstraordinære omstændigheder og afhængighedsforholdet og mener, at de grønne mål på ingen måde må opgives, men at der i sagens natur bør sikres fleksibilitet, indtil krisen er ovre.
(2) (3)
Smit, S.J., SME focus — Long-term strategy for the European industrial future, EP Policy Department for Economic, Scientific and Quality of Life Policies, PE 648.776 — april 2020.
Fit for 55-pakken omfatter en bred vifte af lovgivningsinitiativer, og EU-institutionerne er ved at forhandle sig frem til en endelig afgørelse herom.
Så længe denne proces ikke er afsluttet, kan mikrovirksomhederne og SMV'erne kun få delvis information, og de føler sig usikre om fremtiden.